cyanic-selkie/wikianc huggingface dataset:
रागिनी एमएमएस
अनुकृत्ति
फ़िल्म की निर्माता एकता कपूर और बालाजी टेलीफ़िल्म्स ने फ़िल्म का रागिनी एमएमएस २ नाम से ३डी में इसकी अनुकृति फ़िल्म जारी करने की घोषणा की। इसमें सन्नी लियोन को प्रमुख अभिनय भूमिका दी गई है। यह फ़िल्म २१ मार्च २०१४ को जारी की गई।
कार्बन मोनोक्साइड विषाक्तता
कार्बन मोनोक्साइड विषाक्तता (Carbon monoxide poisoning) मुख्यतः ऐसे वातावरण में सांस लेने से होती है जहाँ कार्बन मोनोक्साइड गैस की मात्रा उच्च स्तर पर हो। इसके लक्षण प्रायः फ्लू की तरह के होते हैं, जैसे- सिरदर्द, घुमनी (dizziness), कमजोरी, उल्टी, सीने में दर्द, और संभ्रम (confusion)। यदि अधिक मात्रा में देर तक कार्बन मोनोक्साइड लिया गया हो तो संज्ञालोप (loss of consciousness), अतालता (arrhythmias), ग्रह (seizures), या मृत्यु हो सकती है। The classically described "cherry red skin" rarely occurs. दूरगामी जटिलताओं की बात करें तो थकान, स्मृति से सम्बन्धित समस्याएँ तथा चलने में समस्या आ सकती है। जिन लोगों को धुँए के भीतर बहुत देर तक रहना पड़ा हो उनमें सायनाइड विषाक्तता भी आ सकती है।
अस्थिरता
अस्थिरता ( instability) का उपयोग अध्ययन के विविध क्षेत्रों में होता है, जैसे नियंत्रण सिद्धान्त, संरचना सिद्धान्त, समाज विज्ञान आदि। 'अस्थिरता' का सामान्य या मोटा अर्थ यह है कि प्रणाली का कोई आउतपुट या कोई 'स्टेट' सीमा से परे (आउट ऑफ बाउन्ड)  चला जाय।  किन्तु यह भी ध्यान रखना चाहिए कि कोई सिस्टम 'स्थिर नहीं' (not stable) है तो भी जरूरी नहीं  कि वह 'अस्थिर' ही हो।
संरचना इंजीनियरी के सन्दर्भ में, जब किसी संरचना पर एक सीमा से अधिक लोड लगा दिया जाता है तो सिस्टम 'अस्थिर' हो जाता है।
पाकुड़ जिला
पाकुड़ ज़िला (संताली:ᱯᱟᱹᱠᱩᱲ) भारत के झारखण्ड राज्य का एक जिला है। इसका मुख्यालय पाकुड़ है। ज़िले का पश्चिमी भाग पहाड़ी है जिसमें कुछ कृषि योग्य घाटियाँ भी हैं, किंतु अधिकांश भाग चट्टानी एवं अनुपजाऊ है। पूर्वी भाग चौड़ा एवं जलोढ़ मिट्टी से युक्त है और यहाँ पर धान अधिक उगाया जाता है। इस जिले में जनसंख्या का घनत्व काफी अधिक है।
माया गोविन्द
माया गोविन्द हिन्दी कवयित्री हैं जो फ़िल्मों के लिए गीत लिखती हैं। उन्होंने डोंट वर्री और बेकसूर जैसी कई फ़िल्मों के गाने लिखे हैं|
इनक्रेडिबल्स 2
इनक्रेडिबल्स 2 2018 में बनी अमेरिकी एनिमेशन फ़िल्म है और 2004 में बनी फ़िल्म का दुसरा भाग है।
ज़ारएवएठ
ज़ारएवएठ वेलिको टर्नोवो में एक पहाड़ी है, साथ ही मध्ययुगीन टर्नोवो में भी इसी नाम का एक किला है।
कांस्य युग और लौह युग के दौरान पहाड़ी का निवास है। हॉलस्टैट संस्कृति से प्राप्त आवास और मिट्टी के बर्तनों के अवशेष (XIII-V c। BC।)।5 वीं शताब्दी के अंत में, सम्राट अनास्तासियस I (491 - 518) के शासनकाल के दौरान, एक प्रारंभिक बीजान्टिन किले Tsarevets पर बनाया गया था।पहाड़ी दूसरा बल्गेरियाई राज्य का सबसे महत्वपूर्ण किला था।
दूत आरएनए
दूत आरएनए या mRNA एक प्रकार का एकल-धागा रूपी अणु होता है, जो जीन के आनुवंशिक अनुक्रम से मेल खाता है, और प्रोटीन को संश्लेषित करने की प्रक्रिया में राइबोसोम द्वारा पढ़ा जाता है।
ज़ारएवएठ
बल्गेरियाई शाही परिवार, रईस, उच्च पुजारी, शिल्पकार और नागरिक इस पर रहते थे।
नगला सबल उर्फ गोंडा गाँव, इगलास (अलीगढ़)
नगला सबल उर्फ गोंडा इगलास, अलीगढ़, उत्तर प्रदेश स्थित एक गाँव है।
रज़ा मुराद
रज़ा मुराद एक हिन्दी फिल्म अभिनेता हैं। अपने अभिनय सफ़र के दौरान उन्होंने 200 से अधिक बाॅलीवुड फ़िल्मों मे काम किया है। वे अभिनेता मुराद के पुत्र है।
फिल्मी सफर
रज़ा मुराद ने रणधीर कपूर कृत हीना फ़िल्म में पाकिस्तानी अफसर के रूप में खलनायक की यादगार भूमिका निभायी थी
भारतीय क्रिकेट टीम का श्रीलंका दौरा 2012
भारतीय क्रिकेट टीम ने 21 जुलाई से 7 अगस्त 2012 तक श्रीलंका का दौरा किया। इस दौरे में पांच एक दिवसीय अंतरराष्ट्रीय (वनडे) और एक ट्वेंटी-20 अंतरराष्ट्रीय (टी20ई) शामिल थे। भारत 18 जुलाई 2012 को श्रीलंका पहुंचे।
अंग्रेजी शिक्षा अधिनियम १८३५
अंग्रेजी शिक्षा अधिनियम 1835 भारतीय परिषद (इंड्यन कौन्सिल) का एक विधायी अधिनियम था, जिसने भारत में भावी शिक्षा व्यवस्था को बहुत प्रभावित किया।
लॉर्ड मैकाले वर्ष 1834 में भारत आया। उसे गवर्नर जनरल की कार्यकारी परिषद के विधि सदस्य के तौर पर नियुक्त किया गया था। उसकी नियुक्ति सार्वजनिक शिक्षा समिति के अध्यक्ष पद पर कर दी गई जिसका कार्य प्राच्यवादी तथा पाश्चात्यवादी शिक्षा-विवाद पर मध्यस्थता करना था। वर्ष 1835 में उसने अपना स्मरण-पत्र (Minute) गवर्नर जनरल की परिषद के समक्ष प्रस्तुत किया जिसे लॉर्ड विलियम बैंटिक ने स्वीकार करते हुए अंग्रेजी शिक्षा अधिनियम, 1835 पारित किया।
मैकाले के स्मरण-पत्र के मुख्य प्रावधान निम्नलिखित थे:
इस अधिनियम में तत्कालीन गवर्नर-जनरल लॉर्ड विलियम बेंटिक द्वारा ब्रिटिश संसद द्वारा खर्च की जाने वाली धनराशि को पुनः आवंटित करने को प्रभावी बनाया था। उल्लेखनीय है कि इसके पहले भारत में शिक्षा की पारंपरिक मुस्लिम और हिंदू रीति विद्यमान थी जो तत्कालीन पारंपरिक भाषाओं (संस्कृत और फ़ारसी) के माध्यम से दी जाती थी। अंग्रेज सरकार इसके लिये कुछ सीमित सहयोग देती थी। किन्तु इस अधिनियम के आने के बाद शिक्षा की भाषा के रूप में केवल अंग्रेजी माध्यम से पश्चिमी शैली के पाठ्यक्रम पढ़ाने वाले प्रतिष्ठानों का ही समर्थन का प्रावधान था। प्रशासन और उच्च कानून की अदालतों की भाषा के रूप में अंग्रेजी को बढ़ावा देने वाले अन्य उपाय भी किये गये जिससे अन्ततः अंग्रेजी कुछ विदेशियों द्वार बोली जाने वाली भाषा न रहकर भारत की भाषाओं में से एक बना दी गई।
अंग्रेजी शिक्षा से भारत को लाभ
(१) इसने भारत का परिचय अंग्रेजी भाषा, अंग्रेजी साहित्य और इसके द्वारा पश्चिमी देशों की विचारधारा वैज्ञानिक एवं औद्योगिक विकास, सामाजिक एवं राजनैतिक दर्शन से कराया।
(२) भारत की प्राचीन संस्कृति एवं साहित्य का पश्चिमी वैज्ञानिक दृष्टि से अध्ययन किया गया। इस प्रकार भारत में अध्ययन की एक नई पद्धति  शुरू हुई। संस्कृत का अध्ययन जिस प्रकार शाला में होता था और आज विश्वविद्यालय में होता है— उसमें भी अध्ययन की पुरानी और नई ते का कुछ अन्तर देखा जा सकता है।
(३) मिशनरियों ने भारत की आधुनिक भाषाओं के व्याकरण ग्रन्थ, शब्दकोश आदि तैयार किए और कैइ मामलों में इन भाषाओं में पहली पुस्तकें, पत्रिकाएँ आदि प्रकाशित की।
(४) अंग्रेजों ने सार्वजनिक शिक्षा के सहायक साधनों का परिचय कराया जैसे मुद्रणालय, रेडियो, सिनेमा आदि।
ब्रितनी शिक्षा से भारत को हुई हानि
(१) इस काल की शिक्षा योजना ने शिक्षा को नौकरी से जोड़ दिया । अतः लोग शिक्षा को नौकरी ने का साधन भर मानने लगे अतः जिसे नौकरी की आवश्यकता हो वही शिक्षा प्राप्त करने का प्रयास करते देखा गया।
(२) नौकरी के लिए केवल अंग्रेजी भाषा का ज्ञान नहीं, बल्कि वैसी शिक्षा आवश्यक मान ली गई जो रुचि, नैतिकता और बुद्धि में अंग्रेज' तैयार करे। अर्थात् यह माना गया कि सरकारी नौकरी के लिए आवश्यक है कि उसकी रुचियाँ, नैतिक आचरण और सोचने-समझने का ढंग अंग्रेजों जैसा हो। इससे भारतीय भाषाओं का तिरस्कार हुआ।
(३) इस शिक्षा नीति ने भारत को आर्थिक रूप से क्षीण करके पूर्णतया अपने शिकंजे में लेकर उसे गुलाम बना लिया।
(४) इसी काल में मैकाले द्वारा प्रस्तावित शिक्षा नीति की उच्च वर्ग हेतु शिक्षा का प्रस्ताव था। इससे मानवीय अधिकारों के हनन को ही बढ़ावा मिला क्योंकि शिक्षा सबका जन्म से ही अधिकार है इसे किसी विशेष वर्ग तक सीमित नहीं किया जाना चाहिये।
(५) मैकाले की शिक्षा नीति द्वारा भारत के मौलिक ज्ञान-विज्ञान, यहाँ की भाषाओं और साहित्य तथा यहाँ की शिक्षा प्रणाली को बहुत क्षति हुई।
(६) "शिक्षा नौकरी का माध्यम है" - यह मान्यता इतनी प्रबल हो गई कि शिक्षा के वास्तविक उद्देश्य (व्यक्तित्व का विकास, चरित्र का विकास आदि) हमारे चिन्तन से ही गायब हो गए।
(७) शिक्षा द्वारा सामाजिक, आर्थिक, राजनीतिक, सांस्कृतिक आदि विभिन्न प्रकार का विकास होना चाहिए पर ब्रिटिश शिक्षा ने न केवल इसकी उपेक्षा की बल्कि शिक्षा को इनसे पृथक् कर दिया। अंग्रेजी शिक्षा प्राप्त व्यक्ति यह नहीं मानता कि सामाजिक विकास करना उसकी भी जिम्मेदारी है।
(८) ब्रिटिश शिक्षा ने योजनाविहीन विकास की नींव डाली। उसी का परिणाम है कि स्वतन्त्र भारत में 1967 से पहले भारत की कोई राष्ट्रीय शिक्षा नीति थी ही नहीं।
(९) ब्रिटिश शिक्षा ने परीक्षा की एक ऐसी प्रणाली शुरू कर दी जो विद्यार्थी की सम्पूर्ण योग्यता की नहीं, केवल लिख सकने की योग्यता की जाँच करने का दावा करती है। वह भी सृजनात्मक या रचनात्मक लेखन नही पाठ्यपुस्तक से रटी-रटाई सामग्री लिखने की योग्यता देती है। इससे वास्तविक कौशल नहीं प्राप्त किया जा सकता।
(१०) इस शिक्ष का मुख्यतः रटने पर बल था, बच्चे के व्यक्तित्व के विकास में इसका योगदान कुछ भी नहीं था।
(११) यह शिक्षा प्रतियोगिता को बहुत महत्त्व देती है क्योंकि हम हर बच्चे से प्रथम आने की आशा कर बैठते हैं जो कि सम्भव नहीं है। अतः इससे अस्वस्थ प्रतियोगिता व प्रतिद्वन्द्विता को बढ़ावा मिलता है।
(१२) इस शिक्षा द्वारा राज्य व शिक्षा का ऐसा सम्बन्ध बनाने का प्रयास किया गया कि आज जनतन्त्र होने के बावजूद शिक्षा हेतु राज्य पर निर्भरता बढ़ती जा रही है।
(१४) इस शिक्षा का प्रचार इस रूप में भी किया गया है कि मानो आधुनिक भौतिक उपकरण (बिजली, रेल, रेडियो, टी. वी.) शल्य चिकित्सा के उपकरण, आदि सभी ब्रिटिश शिक्षा के ही देन हैं।
(१५) वुड के घोषणा पत्र में उच्च शिक्षा स्तर पर केवल अंग्रेजी को ही अनिवार्य किया जाना भी इस शिक्षा नीति की कमी है।
(१६) यह शिक्षा धार्मिक असहिष्णुता पर भी बल देती थी क्योंकि इसमें प्रत्येक विद्यालय के पुस्तकालय में बाइबल की प्रतियाँ रखने व ईसाई भिखारियों को अपने विद्यालयों में धर्म की शिक्षा प्रदान करने की छूट दी गई थी।
(१७) नायक-नूरल्ला के अनुसार ब्रिटिश शैक्षिक प्रशासन ने 'राष्ट्रीय शिक्षा पद्धति' का विकास नहीं किया। वे व्यापार की आड़ में भारत को लूटने आये थे, सुखी व समृद्ध बनाने नहीं।
कामिनी दामिनी
कामिनी दामिनी एक भारतीय टेलीविजन नाटक श्रृंखला है जिसका प्रीमियर 27 दिसंबर 2004 को सहारा वन पर हुआ था। यह श्रृंखला बॉलीवुड फिल्म सीता और गीता पर आधारित है, और इसमें हेमा मालिनी मुख्य भूमिका में हैं। इस शो में श्रीदेवी अभिनीत मालिनी अय्यर की जगह ली गई। यह शो 2005 में ख़त्म हुआ।
कथानक
कहानी दो जुड़वां बहनों, कामिनी और दामिनी के जीवन के इर्द-गिर्द घूमती है, जो युवावस्था में अलग हो जाती हैं लेकिन बाद में कई वर्षों बाद फिर से मिलती हैं। फिर दामिनी अपनी समस्याओं को हल करने और उसे प्रताड़ित करने वाले परिवार के सदस्यों से बचाने के लिए अपनी बहन की जगह लेती है।
राहु
राहु (प्रतीक: ) हिन्दू ज्योतिष के अनुसार स्वरभानु नाम के दानव का कटा हुआ सिर है, जो ग्रहण के समय सूर्य और चंद्रमा का ग्रहण करता है। इसे कलात्मक रूप में बिना धड़ वाले नाग के रूप में दिखाया जाता है, जो रथ पर आरूढ़ है और रथ आठ श्याम वर्णी कुत्तों द्वारा खींचा जा रहा है। वैदिक ज्योतिष के अनुसार राहु को नवग्रह में एक स्थान दिया गया है। दिन में राहुकाल नामक मुहूर्त (२४ मिनट) की अवधि होती है जो अशुभ मानी जाती है।
समुद्र मंथन के समय स्वरभानु नामक एक दानव ने धोखे से दिव्य अमृत की कुछ बूंदें पी ली थीं। सूर्य और चंद्र ने उसे पहचान लिया और मोहिनी अवतार में भगवान विष्णु को बता दिया। इससे पहले कि अमृत उसके गले से नीचे उतरता, विष्णु जी ने उसका गला सुदर्शन चक्र से काट कर अलग कर दिया। परंतु तब तक उसका सिर अमर हो चुका था। यही सिर राहु और धड़ केतु ग्रह बना और सूर्य- चंद्रमा से इसी कारण द्वेष रखता है। इसी द्वेष के चलते वह सूर्य और चंद्र को ग्रहण करने का प्रयास करता है। ग्रहण करने के पश्चात सूर्य राहु से और चंद्र केतु से,उसके कटे गले से निकल आते हैं और मुक्त हो जाते हैं।
राहु की स्थिति
भारतीय ज्योतिष के अनुसार राहु और केतु सूर्य एवं चंद्र के परिक्रमा पथों के आपस में काटने के दो बिन्दुओं के द्योतक हैं जो पृथ्वी के सापेक्ष एक दुसरे के उल्टी दिशा में (१८० डिग्री पर) स्थित रहते हैं। चुकी ये ग्रह कोई खगोलीय पिंड नहीं हैं, इन्हें छाया ग्रह कहा जाता है। सूर्य और चंद्र के ब्रह्मांड में अपने-अपने पथ पर चलने के अनुसार ही राहु और केतु की स्थिति भी बदलती रहती है। तभी, पूर्णिमा के समय यदि चाँद राहू (अथवा केतु) बिंदु पर भी रहे तो पृथ्वी की छाया पड़ने से चंद्र ग्रहण लगता है, क्योंकि पूर्णिमा के समय चंद्रमा और सूर्य एक दुसरे के उलटी दिशा में होते हैं। ये तथ्य इस कथा का जन्मदाता बना कि "वक्र चंद्रमा ग्रसे ना राहू"। अंग्रेज़ी या यूरोपीय विज्ञान में राहू एवं केतु को को क्रमशः उत्तरी एवं दक्षिणी लूनर नोड कहते हैं।
गुण
राहु पौराणिक संदर्भों से धोखेबाजों, सुखार्थियों, विदेशी भूमि में संपदा विक्रेताओं, ड्रग विक्रेताओं, विष व्यापारियों, निष्ठाहीन और अनैतिक कृत्यों, आदि का प्रतीक रहा है। यह अधार्मिक व्यक्ति, निर्वासित, कठोर भाषणकर्त्ताओं, झूठी बातें करने वाले, मलिन लोगों का द्योतक भी रहा है। इसके द्वारा पेट में अल्सर, हड्डियों और स्थानांतरगमन की समस्याएं आती हैं। राहु व्यक्ति के शक्तिवर्धन, शत्रुओं को मित्र बनाने में महत्वपूर्ण रूप से सहायक रहता है। बौद्ध धर्म के अनुसार राहु क्रोधदेवताएं में से एक है।
राहु मंत्र
"ॐ भ्रां भ्रीं भ्रौं सः राहवे नमः॥", १८००० बार ४० दिन तक
उमेश चन्द्र बनर्जी
उमेश चन्द्र बनर्जी (29 दिसम्बर 1844 – 21 जुलाई 1906) भारतीय बैरिस्टर एवं भारतीय राष्ट्रीय कांग्रेस के प्रथम अध्यक्ष थे। ब्रिटेन के हाउस ऑफ कॉमन्स के लिये चुनाव लड़ने वाले वे प्रथम भारतीय थे (किन्तु वे जीत नहीं पाये)। ब्रितानी संसद में प्रवेश पाने की उन्होने दो कोशिशें की किन्तु असफल रहे।
पूर्व जीवन
उमेश चन्द्र बनर्जी का जन्म 29 दिसम्बर 1844 को कलकत्ता के एक उच्च मध्यम वर्ग के कुलीन ब्राह्मण परिवार में हुआ। उनके पूर्वज हुगली जिले के बंगदा नामक गाँव से थे। उनके पिता कलकत्ता उच्च न्यायालय में न्यायवादी थे। 1859 में उनका विवाह हेमांगिनी मोतीलाल के साथ हुआ। उन्होंने 1862 डब्ल्यू॰पी॰ अटोर्नीज़ ऑफ़ कलकत्ता सुप्रीम कोर्ट में लिपिक की नौकरी आरम्भ की। इस समय उन्होंने कानूनी जानकारियाँ प्राप्त की जो उनके आगे के जीवन में काफी सहायक रही। 1864 में उन्हें बम्बई के आर॰जे॰ जीजाबाई ने छात्रवृत्ति के साथ इंग्लैण्ड भेजा। 1868 में अपनी कोलकाता वापसी पर उन्हें सर चार्ल्स पॉल, बैरिस्टर-एट-लॉ, कलकत्ता उच्च न्यायालय में नौकरी मिली। अन्य वकील जे॰पी॰ केनेडी ने भी उनकी एक वकील के रूप में काफी सहायता की। कुछ ही समय में वो उच्च न्यायालय के जाने-माने वकीलों में से एक हो गये। वो कलकत्ता विश्वविद्यालय के छात्र एवं इसके विधि संकाय के अध्यक्ष भी रहे और इसके बाद विधान परिषद् के लिए भी चुने गये। वो कलकत्ता बार से 1901 में सेवा निवृत्त हुये। उनकी पुत्री जानकी बनर्जी ने नेवंहम कॉलेज, कैंब्रिज यूनिवर्सिटी में प्राकृत विज्ञान, रशायन शास्त्र, प्राणीशास्त्र और कार्यिकी की शिक्षा प्राप्त की।
भारतीय राष्ट्रीय कांग्रेस के अध्यक्ष
उन्होंने भारतीय राष्ट्रीय कांग्रेस के बम्बई में 1885 में हुये प्रथम सत्र की अध्यक्षता की। यह सत्र 28 दिसम्बर से 31 दिसम्बर तक चला था और 72 सदस्यों ने इसमें भाग लिया था।
विपुल शाह
'''विपुल डी. शाह''' एक भारतीय टेलीविजन निर्माता और लेखक हैं जिन्हें लेडीज स्पेशल और क्या हाल, मिस्टर पांचाल? जैसे काल्पनिक शो के लिए जाना जाता है। और रियलिटी टीवी शो जैसे कॉमेडी सर्कस, कॉमेडी नाइट्स बचाओ और राइजिंग स्टार। वह ऑप्टिमिस्टिक्स एंटरटेनमेंट के संस्थापक अध्यक्ष और प्रबंध निदेशक भी हैं ।
शाह को उनके काम के लिए कई मान्यताएं मिली हैं, जैसे 2009 में सर्वश्रेष्ठ निर्देशक श्रेणी के तहत भारतीय टेलीविजन अकादमी पुरस्कार (आईटीए)।
प्रारंभिक जीवन
शाह गुजरात के एक छोटे से शहर परनाला में एक गुजराती जैन परिवार से आते हैं।
करियर
शाह ने अपने करियर की शुरुआत गुजराती धारावाहिकों के लेखन और निर्देशन से की थी। उन्होंने आनंद महेंद्रू निर्देशित देख भाई देख के साथ एक लेखक के रूप में अपनी शुरुआत की, जिसके लिए उन्होंने टीवी और वीडियो वर्ल्ड के सर्वश्रेष्ठ लेखक का पुरस्कार जीता। उन्होंने कई कॉमेडी शो जैसे फिलिप्स टॉप 10 , बैटल ऑफ बॉलीवुड , आशा पारेख की दाल में काला , आई लव यू और सब टीवी पर नए घोषित साबुन लेकिन में भी काम किया। शाह बॉलीवुड फिल्म रहना है तेरे दिल में के लेखक थे, जो वाशु भगनानी द्वारा निर्मित है ,जो एक तमिल फिल्म मिन्नाले की रीमेक है।जो उनके द्वारा ही लिखा गया था।
जीयनपुर
जीयनपुर (Jiyanpur) भारत के उत्तर प्रदेश राज्य के आज़मगढ़ ज़िले में स्थित एक नगर है।
आवागमन
राष्ट्रीय राजमार्ग 128सी यहाँ से निकलता है और इसे देशभर से जोड़ता है।
२०२२ भारतीय राष्ट्रीय कांग्रेस अध्यक्षीय निर्वाचन
२०२२ भारतीय राष्ट्रीय कांग्रेस अध्यक्षीय निर्वाचन भारतीय राष्ट्रीय कांग्रेस दल के अध्यक्ष पद हेतु २०२२ में हो रहा निर्वाचन है। २०१९ में लोक सभा हेतु साधारण निर्वाचन में कांग्रेस की हार के उपरान्त तत्कालीन कांग्रेस अध्यक्ष राहुल गाँधी के पदत्याग के कारण इस निर्वाचन की प्रक्रिया हुई। गाँधी ने १० अगस्त २०१९ को अध्यक्ष पद से त्याग किया था। तदुपरान्त अखिल भारतीय कांग्रेस समिति द्वारा पूर्व अध्यक्षा सोनिया गाँधी को कार्यवाहक अध्यक्ष चुना गया था। कोविड-१९ विश्वमारी के कारण अध्यक्षीय निर्वाचन को २०२२ तक स्थगित कर दिया गया था। अगस्त २०२२ में कांग्रेस ने अक्टूबर २०२२ में निर्वाचन नियत किया।
निर्वाचन १७ अक्टूबर २०२२ को होगा एवं परिणाम १९ अक्टूबर २०२२ को अपेक्षित है।
पृष्ठभूमि
राहुल गांधी को सर्वसम्मति से २०१७ में अध्यक्ष निर्वाचित किया गया था। हालांकि, २०१९ के लोक सभा साधारण निर्वाचन में पार्टी के असंतोषजनक प्रदर्शन के बाद, गांधी ने पदत्याग कर दिया। सोनिया गांधी को अखिल भारतीय कांग्रेस समिति ने अनन्तिम अध्यक्ष के रूप में निर्वाचित किया था। सोनिया गांधी। राहुल गांधी की माँ, और १९९८ से २०१७ तकदल की सबसे लंबे समय तक अध्यक्ष रहीं।
पिछला निर्वाचन
दल का पिछला अध्यक्षीय निर्वाचन २०१७ में हुआ था, जिसमें राहुल गांधी ने सर्वसम्मति से विजयी हुए थे। उससे पूर्व निर्वाचन २००१ में हुआ था, जब सोनिया गांधी ने जितेंद्र प्रसाद को ९७% के भारी अंतर से पराजित किया था। बिना किसी निर्वाचन के उन्हें बार-बार इस पद के लिए निर्वाचित किया गया था।
पारदर्शिता पर विवाद
कोंग्रेस नेताओं मनीष तिवारी, शशि थरूर और कार्ति चिदंबरम ने अध्यक्षीय निर्वाचन की पारदर्शिता पर सवाल उठाए थे। इन काग्रेसियों ने अध्यक्षीय निर्वाचन के लिए निर्वाचक मंडल के सदस्यों की सूची को प्रकाशित करने की माँग की थी। कांग्रेस सांसद तिवारी ने निर्वाचन में मत देने के लिए योग प्रत्यायुक्तों की सूची दल की वेबसाइट पर डालने को कहा था।
तिवारी ने ट्वीट किया था "मधुसूदन मिस्त्री जी से पूरे सम्मान से पूछना चाहता हूँ कि निर्वाचक सूची के सार्वजनिक रूप से उपलब्ध हुए बिना निष्पक्ष और स्वतंत्र निर्वाचन कैसे हो सकता है? निष्पक्ष और स्वतंत्र निर्वाचन का आधार यही है कि प्रत्यायुक्तों के नाम और पते कांग्रेस पार्टी की वेबसाइट पर पारदर्शी तरीके से प्रकाशित होने चाहिए।" चिदंबरम ने निर्वाचन पारदर्शिता पर प्रश्नचिह्न लगाते हुए ट्वीट कर लिखा था "प्रत्येक निर्वाचन के लिए एक सुपरिभाषित और स्पष्ट निर्वाचक मंडल की आवश्यकता होती है। निर्वाचक मंडल के गठन की प्रक्रिया भी स्पष्ट, सुपरिभाषित और पारदर्शी होनी चाहिए। एक तदर्थ निर्वाचक मंडल कोई निर्वाचक मंडल नहीं है।" इसका तिवारी ने समर्थन किया। कई कांग्रेसियों ने इस माँग को सही बताया किन्तु तरीके को गलत कहा। मनीष तिवारी, शशि थरूर, कार्ति चिदंबरम, प्रद्युत बोरदोलोई, अब्दुल खालीक पार्टी ने दल के केंद्रीय निर्वाचन प्राधिकरण के अध्यक्ष मधुसूदन मिस्त्री को इस विषय के सम्बन्ध में चिट्ठी भी लिखी थी।
विलफ़ुल डिफ़ॉल्टर
विलफ़ुल डिफ़ॉल्टर का अर्थ 'जानबूझकर कर्ज़ न चुकाने वाले' से हैं।
एयर कनाडा
एयर कनाडा, कनाडा का ध्वज वाहक एवं सबसे बड़ा एयरलाइन्स हैं। इस एयरलाइन्स की स्थापना 1936 में हुई थी एवं ये विश्व के 178 गंतव्यों पर यात्री एवं कार्गो सुविधा उपलब्ध करता हैं। ये बेड़ो के साइज़ के आधार पर विश्व में 9 वा स्थान रखता हैं, एवं  ये एयरलाइन्स स्टार एयरलाइन्स के संस्थापक सदस्यों में से एक हैं। एयर कनाडा का कॉर्पोरेट  मुख्यालय मोंट्रियल है। जबकि इसका सबसे बड़ा केंद्र  टोरंटो पीअरसन इंटरनेशनल एयरपोर्ट , मिस्सिस्सआउगा , ओंटारियो में  हैं।।  2013 में इसका यात्रियों से होने वाला  राजस्व  कैनेडियन  $12.38 का था। इस एयरलाइन की क्षेत्रीय सेवा का नाम एयर कनाडा एक्सप्रेस हैं।
गंतव्य
एयर कनाडा 21 घरेलु उड़ानों एवं एशिया, अमेरिका, यूरोप एवं ओशिनिया के 81 अन्तराष्टिय गंतव्यों (जिसमे ब्रिटिश ओवरसीज टेरिटरीज, किंगडम ऑफ़ द नेदरलैंड्स, ओवरसीज डिपार्टमेंट्स एंड टेरिटरीज ऑफ़ फ्रांस, एंड यूनाइटेड स्टेट्स टेरिटरीज सम्मिलित हैं ) पर उड़ान भरती हैं। अपने  रीजनल पार्टनर्स के साथ मिलकर ये 5 महाद्वीपों के 46 देशों के 181 गंतव्यों पर उड़ान भरती हैं।
व्यापारिक मामले
संघीय नियमनों के अनुसार एयर कनाडा के ये अनिवार्य हैं की वो  अपना मुख्यालय मोनट्रियल में रखें। इनका व्यापारिक मुख्यायलय एयर कनाडा सेंटर, संत लौरेंट के मंत्राल–पिअर एलियट ट्रुडो इंटरनेशनल एयरपोर्ट में हैं।
कार्गो एयर कनाडा  एक्सप्रेस एयर कनाडा रूज़ इसके  ऑपरेटिंग डीविजेंस  के अनतर्गत आते है। इसकी सहायक कंपनी  एयर कनाडा वकेसंस करीब 90 गंतव्यों पर वेकेशन सुविधा उपलब्ध कराती हैं। अपने अन्य सहयोगी क्षेत्रीय  पार्टनर्स के साथ औसतन ये करीब 1500  उड़ाने प्रत्येक दिन भरती है।
एयर कनाडा कार्गो
यह कंपनी की माल धोने वाली इकाई हैं एवं एयर कनाडा एयरलाइन नेटवर्क एवं एयरलाइन सहयोगियों के साथ मिलकर 150 से भी ज्यादा शहरों तक माल पहुंचाती हैं।
एयर कनाडा वकेसंस
यह टूर ऑपरेटिंग कंपनी हैं जो यात्रा पैकेज उपलब्ध कराती हैं जिसमे क्रूज़इस, भाड़े पर कार सुविधा, दर्शनीयों स्थलों को घूमने की व्यवस्था करती हैं। ये 100 से भी ज्यादा पर्यटन स्थलों पर अपनी सुविधाएं उपलब्ध कराती हैं।
एयर कनाडा एक्सप्रेस
ये एयर कनाडा की क्षेत्रीय सेवा का नाम  हैं इसके अंतर्गत  बहुत सारी स्वतंत्र  एवं छोटी एयरलाइन्स आती  हैं। जिसमे जाज एविएशन, स्काई रीजनल एयरलाइन्स , एक्सप्लॉइट्स वैली एयर सर्विसेज (एवस ) एवं एयर जॉर्जियन सम्मलित हैं।
फ्रीक्वेंट फ्लायर प्रोग्राम
एरोप्लेन एयर कनाडा का फ्रीक्वेंट फ्लायर प्रोग्राम हैं।
एयर कनाडा अलटीटुड
2012 से एयर कनाडा ने अपना "एयर कनाडा अलटीटुड " के नाम से अपना नया फ्रीक्वेंट फ्लायर प्रोग्राम शुरुआत किया।
एयरपोर्ट लाउन्ज
इस एयरपोर्ट के लाउन्ज का नाम मेपल लीफ लाउन्ज हैं।
कंपनी स्लोगन
'इस कंपनी का स्लोगन योर वर्ल्ड अवेट्स ' हैं।
वेबसाइट
इस कंपनी का ऑफिसियल वेबसाइट एयर कनाडा.कॉम हैं।
नगलाचुरा गाँव, इगलास (अलीगढ़)
नगलाचुरा इगलास, अलीगढ़, उत्तर प्रदेश स्थित एक गाँव है।
राँची जिला
रांची जिला झारखण्ड की राजधानी एवं झारखण्ड के प्रमुख शहरों में एक है | रांची अपनी प्राकृतिक सुंदरता एवं अपने अनुकूलित वातावरण के लिए प्रशिद्ध है | अंग्रेज शाशन काल में इसे ग्रीष्म ऋतू के लिए सब से अच्छी जगह मानी जाती थी | आज भी तेज गर्मियों में शाम होते होते मूसलाधार बारिश होने लगती है और मौसम सुहाना हो जाता है |
स्ट्रीट फ़ूड के लिए प्रसिद्ध रांची में आप को लगभग हर तरह के पकवान बेहद कम दाम में मिल जायेंगे |
चारों तरफ पहाड़ एवं ऊंचाई पे होने की वजह से यहाँ जलप्रपातों की कमी नहीं है |
रांची के लोग बेहद मिलनसार एवं सहायता करने वाले है | यहाँ बाहर से आनेवालों के लिए हमेशा स्वागत किया जाता है एवं यथासंभव मदद की जाती है | हर धर्म के लोग यहाँ मिल के रहते है | राँची ज़िला भारत के झारखण्ड राज्य का एक जिला है। इसका मुख्यालय राँची है।
पर्यटन स्थल
रांची ज़िला को झरनो का शहर कहा जाता है। यहां मुख्य रूप से हुंड़रू फाॅल, जोन्हा फाॅल गेतलसुद डैम, रूक्का डैम इत्यािद प्रसिद्ध पानी से सम्बंधित पर्यटन स्थल हैं।
विकिपुस्तक
विकिपुस्तक (अंग्रेजी:Wikibooks) विकिमीडिया संस्थान द्वारा चलायी जानेवाली एक विकिमीडिया परियोजना है, जो मुक्त पाठ्य पुस्तकों को बनाने और उसके विकास के लिए आरम्भ किया गया है। इसमें कोई भी लिख सकता है और पहले से बनी पुस्तकों को बड़ा कर सकता है या नयी पुस्तकें बना सकता है।
इतिहास
10 जुलाई 2003 को विकिपीडिया के सदस्य कार्ल विक के अनुरोध पर विकिपुस्तक को खोला गया था। उन्होंने कार्बनिक रसायन और भौतिकी जैसे विषयों पर पाठ्यपुस्तक के लिए एक विकि परियोजना बनाने का अनुरोध किया था। इसके भीतर दो छोटे परियोजना शुरू किए गए थे, जिसमें एक विकिजूनियर था और दूसरे का नाम विकिवर्सिटी था। कुछ ही समय बाद विकिवर्सिटी को विकिपुस्तक की तरह एक अलग परियोजना के रूप में शुरू कर दिया गया।
मिशेल मेयर
मिशेल गुस्ताव एडवर्ड मेयर ( जन्म 12 जनवरी 1942) एक स्विट्ज़रलैण्ड के खगोल वैज्ञानिक और जिनेवा विश्वविद्यालय के खगोल विज्ञान विभाग में प्रोफेसर एमेरिटस हैं। वे औपचारिक रूप से 2007 में सेवानिवृत्त हो गए लेकिन वे जिनेवा के वेधशाला में एक शोधकर्ता के रूप में सक्रिय रहे। उन्हें 2019 में जिम पीबल्स और डिडिएर क्वेलोज़ के साथ भौतिकी में नोबेल पुरस्कार से सम्मानित किया गया। इसके अलावा वह 2010 के विक्टर अंबार्टसुमियन इंटरनेशनल पुरस्कार और 2015 क्योटो पुरस्कार के विजेता भी हैं।
करियर
1971-84 तक, मेयर ने जिनेवा की वेधशाला में एक शोध सहयोगी के रूप में काम किया, जो जिनेवा विश्वविद्यालय के खगोल विभाग के अंतर्गत आता है। इसके बाद वह 1984 में विश्वविद्यालय में एक एसोसिएट प्रोफेसर बने थे। जबकि 1988 में, विश्वविद्यालय ने उन्हें पूर्ण प्रोफेसर के रूप में नामित किया, और 2007 में सेवानिवृत्त हुए। मेयर 1998 से 2004 तक जिनेवा के वेधशाला के निदेशक थे। वह जेनेवा विश्वविद्यालय में एक प्रोफेसर एमेरिटस हैं।
राजस्थानी साहित्य
राजस्थानी भाषा में पर्याप्त प्राचीन साहित्य उपलब्ध है। जैन यति रामसिंह तथा हेमचंद्राचार्य के दोहे राजस्थानी-गुजराती के अपभ्रंश कालीन रूप का परिचय देते हैं। इसके बाद भी पुरानी पश्चिमी राजस्थानी में जैन कवियों के फागु, रास तथा चर्चरी काव्यों के अतिरिक्त अनेक गद्य कृतियाँ उपलब्ध हैं। पद्मनाभ कृत प्रसिद्ध गुजराती काव्य "कान्हडदे प्रबन्ध" वस्तुतः पुरानी पश्चिमी राजस्थानी या मारवाड़ी की ही कृति है। इसी तरह "प्राकृतपैंगलम्" के अधिकांश छंदों की भाषा पूर्वी राजस्थानी की भाषा-प्रकृति का संकेत करती है। यदि राजस्थानी की इन साहित्यिक कृतियों को अलग रख दिया जाए तो हिंदी और गुजराती के साहित्यिक इतिहास को मध्ययुग से ही शुरु करना पड़ेगा। पुरानी राजस्थानी की पश्चिमी विभाषा का वैज्ञानिक अध्ययन डॉ॰ एल. पी. तेस्सितोरी ने "इंडियन एंटिववेरी" (1914-16) में प्रस्तुत किया था, जो आज भी राजस्थानी भाषाशास्त्र का अकेला प्रामाणिक ग्रंथ है। हिंदी में सुनीति कुमार चटर्जी की ""राजस्थानी भाषा"" (सूर्यमल्ल के भाषण) के अतिरिक्त राजस्थानी भाषा के विशय में कोई प्रामाणिक भाषाशास्त्रीय कृति उपलब्ध नहीं है। वैसे दो तीन पुस्तकें और भी हैं, पर उनका दृष्टिकोण परिचयात्मक या साहित्यिक है, शुद्ध भाषाशास्त्रीय नहीं। ग्रियर्सन की लिंग्विस्टिक सर्वे में राजस्थानी बोलियों का विस्तृत परिचय अवश्य मिलता है।
पश्चिमी राजस्थानी का मध्ययुगीन साहित्य समृद्ध है। प्राचीन राजस्थानी की साहित्यिक भाषा डिंगल है, जिसमें पर्याप्त चारण-साहित्य उपलब्ध है। "ढोला मारू रा दूहा" जैसे लोक-काव्यों ने और "बेलि क्रिसन रुकमणी री" जैसी अलंकृत काव्य कृतियों ने राजस्थानी की श्रीवृद्धि में योगदान दिया है। भाषागत विकेंद्रीकरण की नीति ने राजस्थानी भाषाभाषी जनता में भी भाषा संबंधी चेतना पैदा कर दी है और इधर राजस्थानी में आधुनिक साहित्यिक रचनाएँ होने लगी है।
राजस्थानी साहित्य ई॰ सन् १००० से विभिन्न विधाओं में लिखी गई है। लेकिन सर्वसम्मत रूप से माना जाता है कि राजस्थानी साहित्य पर कार्य सूरजमल मिश्रण की रचनाओं के बाद आरम्भ हुआ। उनका मुख्य कार्य वंश भास्कर और वीर सतसई में है। वंश भास्कर राजपूताना (वर्तमान राजस्थान) का नेतृत्व किया।
मध्यकालीन राजस्थानी साहित्य में मुख्यतः काव्यात्मक है और यह सामान्यतः राजस्थान के वीरों की गाथाओं से भरपूर है।
पूर्व राजस्थानी साहित्य प्रमुखतः जैन संतो द्वारा रचित है। पूर्व राजस्थानी को मारू गुर्जर (या डिंगल) के रूप में जाना जाता है जो गुजराती के बहुत निकट है।
वर्गीकरण
सम्पूर्ण राजस्थानी साहित्य को पाँच मुख्य भागों में बाँटा जा सकता है-
चारण साहित्य
चारण जाति ने विभिन्न क्षेत्रों में कई उत्कृष्ट कवि, इतिहासकार, योद्धा, निष्ठावान राजदरबारी और विद्वान प्रदान किए हैं। चारण काव्य सदृढ़ रूप से 8-10वीं शताब्दी के उत्तरार्ध से उपलब्ध हैं। अनगिनत संख्या में गीत, दोहे, समग्र रचनाएँ, ऐतिहासिक लेखन, और कई अन्य छंद और गद्य रचनाएँ चारण साहित्य का भाग हैं। पिछली छह शताब्दियों के दौरान उनके लेखन का निरंतर प्रवाह रहा है। इतिहासकारों में सूर्यमल्ल मिश्रण, कविराजा बाँकीदास, कविराजा दयालदास और कविराजा श्यामलदास इस क्षेत्र के दिग्गज हैं। चारण शैली के लेखकों ने केवल एक रस में ही नहीं, बल्कि एक ही समय में वीर काव्य, श्रृंगार काव्य और भक्ति काव्य में लिखकर अपनी प्रतिभा का प्रदर्शन किया। चारण साहित्य का वीर काव्य योद्धाओं को अपनी भूमि, धर्म, नारी और उत्पीड़ितों के सम्मान के लिए मरते दम तक संघर्ष करने को प्रेरित करता है।
चारण कवियों ने अपने साहित्य में डिंगल (प्राचीन राजस्थानी), संस्कृत, पिंगल (डिंगल से प्रभावित ब्रजभाषा), अपभ्रंश, राजस्थानी (मारवाड़ी, मेवाड़ी, आदि) व गुजराती के साथ-साथ उर्दू-फारसी आदि भाषाओं का प्रयोग किया है। चारणों के अलावा, इनके हठधर्मी दृष्टिकोण का पालन अन्य समकालीन कवियों, जैसे भाट, ब्राह्मण, ढाढ़ी, सेवग (मग-ब्राह्मण), राजपूत, मोतीसर, रावल, पंचोली (कायस्थ) और अन्य लोगों ने भी किया, जिनमें जैन धर्म के लोग भी शामिल थे, और चारण साहित्य में अपना महत्वपूर्ण योगदान दिया। यह एक बहुत ही जीवंत और सशक्त साहित्य था, और इसीलिए इसने पश्चिमी-भारत की रेगिस्तानी भूमि और इसके नायकों के भाग्य को आकार देने और ढालने में बहुत महत्वपूर्ण भूमिका निभाई।
जैन साहित्य
जैन धर्मावलम्बियों यथा- जैन आचार्यों, मुनियों, यतियों एवं श्रावकों तथा जैन धर्म से प्रभावित साहित्यकारों द्वारा वृहद् मात्रा में रचा गया साहित्य जैन साहित्य कहलाता है। यह साहित्य विभिन्न प्राचीन मंदिरों के ग्रन्थागारों में विपुल मात्रा में संग्रहित है। यह साहित्य धार्मिक साहित्य है जो गद्य एवं पद्य दोनों में उपलब्ध होता है।
ब्राह्मण साहित्य
राजस्थानी साहित्य में ब्राह्मण साहित्य अपेक्षाकृत कम मात्रा में उपलब्ध होता है। कान्हड़दे प्रबन्ध, हम्मीरायण, बीसलदेव रासौ, रणमल छंद आदि प्रमुख ग्रन्थ इस श्रेणी के ग्रन्थ हैं।
संत साहित्य
मध्यकाल में भक्ति आन्दोलन की धारा में राजस्थान की शांत एवं सौम्य जलवायु में इस भू-भाग पर अनेक निर्गुणी एवं सगुणी संत-महात्माओं का आविर्भाव हुआ। इन उदारमना संतों ने ईश्वर भक्ति में एवं जन-सामान्य के कल्याणार्थ विपुल साहित्य की रचना यहाँ की लोक भाषा में की है। संत साहित्य अधिकांशतः पद्यमय ही है।
लोक साहित्य
राजस्थानी साहित्य में सामान्यजन द्वारा प्रचलित लोक शैली में रचे गये साहित्य की भी अपार थाती विद्यमान है। यह साहित्य लोक गाथाओं, लोकनाट्यों, प्रेमाख्यानों, कहावतों, पहेलियों एवं लोक गीतों के रूप में विद्यमान है।
प्रमुख रचनाओं का संक्षिप्त परिचय
1. पृथ्वीराज रासौ (चन्दबरदाई) : इसमें अजमेर के अन्तिम चौहान सम्राट- पृथ्वीराज चौहान तृतीय के जीवन चरित्र एवं युद्धों का वर्णन है। यह पिंगल में रचित वीर रस का महाकाव्य है। माना जाता है कि चन्द बरदाई पृथ्वीराज चौहान के दरबारी कवि एवं मित्र थे।
2. खुमाण रासौ ( दलपत विजय ) : पिंगल भाषा के इस ग्रन्थ में मेवाड़ के बप्पा रावल से लेकर महाराजा राजसिंह तक के मेवाड़ शासकों का वर्णन है।
3. विरूद छतहरी, किरतार बावनौ (कवि दुरसा आढ़ा) : विरूद् छतहरी महाराणा प्रताप को शौर्य गाथा है और किरतार बावनौ में उस समय की सामाजिक एवं आर्थिक स्थिति को बतलाया गया है। दुरसा आढ़ा अकबर के दरबारी कवि थे। इनकी पीतल की बनी मूर्ति अचलगढ़ के अचलेश्वर मंदिर में विद्यमान है।
4. बीकानेर रां राठौड़ा री ख्यात (दयालदास सिंढायच) : दो खंडोे के ग्रन्थ में जोधपुर एवं बीकानेर के राठौड़ों के प्रारंम्भ से लेकर बीकानेर के महाराजा सरदार सिंह के राज्यभिषेक तक की घटनाओं का वर्णन है।
5. सगत रासौ (गिरधर आसिया) : इस डिंगल ग्रन्थ में महाराणा प्रताप के छोटे भाई शक्तिसिंह का वर्णन है। यह 943 छंदों का प्रबंध काव्य है। कुछ पुस्तकों में इसका नाम सगतसिंह रासौ भी मिलता है।
6. हम्मीर रासौ (जोधराज) : इस काव्य ग्रन्थ में रणथम्भौर शासक राणा चौहान की वंशावली व अलाउद्दीन खिलजी से युद्ध एवं उनकी वीरता आदि का विस्तृत वर्णन है।
7. पृथ्वीराज विजय (जयानक) : संस्कृत भाषा के इस काव्य ग्रन्थ में पृथ्वीराज चैहान के वंशक्रम एवं उनकी उपलब्धियाँ का वर्णन किया गया है। इसमें अजमेर के विकास एवं परिवेश की प्रामाणिक जानकारी है।
8. अजीतोदय (जगजीवन भट्ट) : मुगल संबंधों का विस्तृत वर्णन है। यह संस्कृत भाषा में है।
9. ढोला मारू रा दूहा (कवि कल्लोल) : डिंगलभाषा के शृंगार रस से परिपूर्ण इस ग्रन्थ में ढोला एवं मारवणी का प्रेमाख्यान है।
10. गजगुणरूपक (कविया करणीदान) : इसमें जोधपुर के महाराजा गजराज सिंह के राज्य वैभव तीर्थयात्रा एवं युद्धों का वर्णन है। गाडण जोधपुर महाराजा गजराज सिंह के प्रिय कवि थे।
11. सूरज प्रकास (कविया करणीदान) : इसमें जोधपुर के राठौड़ वंश के प्रारंभ से लेकर महाराजा अभयसिंह के समय तक की घटनाओं का वर्णन है। साथ ही अभयसिंह एवं गुजरात के सूबेदार सरबुलंद खाँ के मध्य युद्ध एवं अभयसिंह की विजय का वर्णन है।
12. एकलिंग महात्म्य (कान्हा व्यास) : यह गुहिल शासकों की वंशावाली एवं मेवाड़ के राजनैतिक व सामाजिक संगठन की जानकारी प्रदान करता है।
13. मूता नैणसी री ख्यात तथा मारवाड़ रा परगना री विगत (मुहणौत नैणसी) : जोधपुर महाराजा जसवंतसिंह प्रथम के दीवान नैणसी की इस कृति में राजस्थान के विभिन्न राज्यों के इतिहास के साथ-साथ समीपवर्ती रियासतों (गुजरात, काठियावाड़, बघेलखंड आदि) के इतिहास पर भी अच्छा प्रकाश डाला गया है। नैणसी को राजपूताने का ‘अबुल फ़जल‘ भी कहा गया है। 'मारवाड़ रा परगना री विगत' को 'राजस्थान का गजेटियर' कह सकते हैं।
14. पद्मावत (मलिक मोहम्मद जायसी) : 1543 ई, लगभग रचित इस महाकाव्य में अलाउद्दीन खिलजी एवं मेवाड़ के शासक रावल रतनसिंह की रानी पद्मिनी को प्राप्त करने की इच्छा का वर्णन है।
15. विजयपाल रासौ (नल्ल सिंह) : पिंगल भाषा के इस वीर-रसात्मक ग्रन्थ में विजयगढ़ (करौली) के यदुवंशी राजा विजयपाल की दिग्विजय एवं पंग लड़ाई का वर्णन है। नल्लसिंह सिरोहिया शाखा का भाट था और वह विजयगढ़ के ययुवंशी नरेश विजयपाल का आश्रित कवि था।
16. नागर समुच्चय (भक्त नागरीदास) : यह ग्रन्थ किशनगढ़ के राजा सावंतसिंह (नागरीदास) की विभित्र रचनाओं का संग्रह है सावंतसिंह ने राधाकृष्ण की प्रेमलीला विषयक श्रृंगार रसात्मक रचनाएँ की थी।
17. हम्मीर महाकाव्य (नयनचन्द्र सूरि) : संस्कृत भाषा के इस ग्रन्थ में जैन मुनि नयनचन्द्र सूरि ने रणथम्भौर के चौहान शासकों का वर्णन किया है।
18. वेलि किसन रुक्मणी री (पृथ्वीराज राठौड़) : अकबर के नवरत्नों में से कवि पृथ्वीराज बीकानेर शासक रायसिंह के छोटे भाई तथा ‘पीथल‘ नाम से साहित्य रचना करते थे। इन्होंने इस ग्रन्थ में श्रीकृष्ण एवं रुक्मिणी के विवाह की कथा का वर्णन किया है। दुरसा आढ़ा ने इस ग्रन्थ को 'पाँचवा वेद' व '१९वाँ पुराण' कहा है।
19. कान्हड़दे प्रबन्ध (पद्मनाभ) : पद्मनाभ जालौर शासक अखैराज के दरबारी कवि थे। इस ग्रन्थ में इन्होंने जालौर के वीर शासक कान्हड़दे एवं अलाउद्दीन खिलजी के मध्य हुए यु़द्ध एवं कान्हड़दे के पुत्र वीरमदे अलाउद्दीन की पुत्री फिरोजा के प्रेम प्रसंग का वर्णन किया हे।
20. राजरूपक (वीरभाण) : इस डिंगल ग्रन्थ में जोधपुर महाराजा अभयसिंह एवं गुजरात के सूबेदार सरबुलंद खाँ के मध्य युद्ध (1787 ई,) का वर्णन है।
21. बिहारी सतसई (महाकवि बिहारी) : मध्यप्रदेश में जन्में कविवर बिहारी जयपुर नरेश मिर्जा राजा जयसिंह के दरबारी कवि थे। ब्रजभाषा में रचित इनका यह प्रसिद्ध ग्रन्थ शृंगार रस की उत्कृष्ट रचना है।
22. बाँकीदास री ख्यात (बाँकीदास) (1838-90 ई,) : जोधपुर के राजा मानसिंह के काव्य गुरू बाँकीदास द्वारा रचित यह ख्यात राजस्थान का इतिहास जानने का स्त्रोत है। इनके ग्रन्थों का संग्रह ‘बाँकीदास ग्रन्थवली‘ के नाम से प्रकाशित है। इनकें अन्य ग्रन्थ मानजसोमण्डल व दातार बावनी भी है।
23. कुवलमयाला (उद्योतन सूरी) : इस प्राकृत ग्रन्थ की रचना उद्योतन सूरी ने जालौर में रहकर 778 ई, के आसपास की थी जो तत्कालीन राजस्थान के सांस्कृतिक जीवन की अच्छी झाकी प्रस्तुत करता है।
24. ब्रजनिधि ग्रन्थावली : यह जयपुर के महाराजा प्रतापसिंह द्वारा रचित काव्य ग्रन्थों का संकलन है।
भैरव प्रसाद गुप्त
भैरव प्रसाद गुप्त (1918-1995) हिन्दी साहित्य के, प्रगतिशील विचारधारा के, कहानीकार एवं उपन्यासकार तथा प्रख्यात सम्पादक थे। विशेषत: 'कहानी' एवं 'नयी कहानियाँ' पत्रिकाओं के संपादन द्वारा उन्होंने हिन्दी पत्रकारिता के इतिहास में एक मानदंड भी कायम किया तथा लंबे समय तक नयी कहानी आन्दोलन के संचालन में प्रशंसनीय योगदान भी दिया।
राजस्थानी साहित्य
प्रमुख रचनाओं का संक्षिप्त परिचय
25. हम्मीद हठ : बूंदी शासन राव सुर्जन के आश्रित कवि चन्द्रशेखर द्वारा रचित।
भैरव प्रसाद गुप्त
जीवन-परिचय
भैरव प्रसाद गुप्त का जन्म 7 जुलाई 1918 ई० को उत्तर प्रदेश के बलिया जिले के सिवानकलाँ नामक गाँव में हुआ था। प्राथमिक विद्यालय में जाने से पूर्व उन्हें महाजनी की शिक्षा दी गयी। उस दौर में इस प्रकार के महाजनी स्कूल गाँवों में चलते थे जिनमें बनियों-महाजनों के बच्चों को ऐसी शिक्षा दी जाती थी जो उन्हें दुकानदारी के हिसाब किताब में मदद पहुँचा सके। उच्च शिक्षा के लिए वे इर्विन कॉलेज इलाहाबाद गये। वहाँ वे शिवदान सिंह चौहान, जगदीश चन्द्र माथुर, गंगा प्रसाद पांडे, राजबल्लभ ओझा आदि साहित्यकारों के संपर्क में आये। ये लोग हिंदी साहित्य परिषद के सक्रिय कार्यकर्ता थे। इलाहाबाद और उन साथियों के बीच भैरव प्रसाद गुप्त की साहित्यिक और राजनीतिक अभिरुचियों का विकास हुआ। स्नातकोत्तर स्तर तक शिक्षा अर्जित करने वाले भैरव प्रसाद गुप्त ने अपना कैरियर दक्षिण भारत में हिन्दी प्रचारक के रूप में आरम्भ किया। सन् 1938 से सन् 1940 तक वे मद्रास स्थित 'हिन्दी प्रचारक महाविद्यालय' में कार्यरत रहने के बाद 1942 तक त्रिचिरापल्ली में अध्यापन किया और वहीं आकाशवाणी में भी सेवाएँ दीं। ‘भारत छोड़ो आन्दोलन' के दौर में उन्हें सेंट्रल आर्डनेंस डिपो, कानपुर में काम करना पड़ा। आगे चलकर सन् 1944-1954 की अवधि में उन्होंने माया और मनोहर कहानियाँ जैसी पत्रिकाओं का संपादन किया। इसके बाद वे पूरी तरह से साहित्यिक पत्रिका ’कहानी' (1954-1960) और ‘नयी कहानियाँ'(1960-1963) के संपादन में दत्तचित्त रहे। बाद में वे स्वतंत्र लेखन के अतिरिक्त 1974 से 1980 तक मित्र प्रकाशन, इलाहाबाद के परामर्शदाता रहे। उनका निधन 7 अप्रैल 1995 को अलीगढ़ (उत्तर प्रदेश) में हुआ।
राजस्थानी साहित्य
प्रमुख रचनाओं का संक्षिप्त परिचय
26. प्राचीन लिपिमाला, राजपुताने का इतिहास (पं. गौरीशंकर हीराचंद ओझा) : पं. गौरीशंकर हीराचन्द्र ओझा भारतीय इतिहास साहित्य के पुरीधा थे, जिन्होंने हिन्दी में सर्वप्रथम भारतीय लिपि का शास्त्र लेखन कर अपना नाम गिनीज बुक मे लिखवाया। इन्होंने राजस्थान के देशी राज्यों का इतिहास भी लिखा है। इनका जन्म सिरोही रियासत में 1863 ई. में हुआ था।
भैरव प्रसाद गुप्त
सम्पादन
भैरव प्रसाद गुप्त ने अपने जीवन का एक प्रमुख भाग संपादन के प्रति समर्पित किया। हिन्दी साहित्य के इतिहास में उनके लेखक रूप से भी कहीं अधिक महत्त्व उनके संपादक रूप को दिया जाता है। 'माया' एवं 'मनोहर कहानियाँ' से लेकर 'नयी कहानियाँ' तक उन्होंने संपादन के अनेक कीर्तिमान बनाये।
राजस्थानी साहित्य
प्रमुख रचनाओं का संक्षिप्त परिचय
27. वचनिया राठौड़ रतन सिंह महे सदासोत री (जग्गा खिड़िया) : इस डिंगल ग्रंथ में जोधपुर महाराजा जसवंतसिंह के नेतृत्व में मुगल सेना एवं शाहजहाँ के विद्रोही पुत्र औरंगजेब व मुराद की संयुक्त सेना के बीच धरमत (उज्जैन, मध्यप्रदेश) के युद्ध में राठौड़ रतनसिंह के वीरतापूर्ण युद्ध एवं बलिदान का वर्णन हे।
भैरव प्रसाद गुप्त
मनोहर कहानियाँ
एक संपादक के रूप में भैरव प्रसाद गुप्त ने अपने कैरियर की शुरुआत सन् 1944 में मित्र प्रकाशन की पत्रिकाओं -- 'माया' एवं 'मनोहर कहानियाँ' के संपादकीय विभाग में कार्य करने से किया। उन्होंने 'माया' के संपादकीय विभाग में काम किया और 'मनोहर कहानियाँ' का संपादन किया। 1953 ई० तक वे वहाँ रहे। इसके बाद अपने दूसरे दौर में भी सन '75 से '80 के बीच उन्होंने इसके संपादकीय विभाग में कार्य किया। जिस समय गुप्त जी इस विभाग से जुड़े उस समय 'माया' और 'मनोहर कहानियाँ' मूलतः मनोरंजनधर्मा हल्की-फुल्की कहानियों की पत्रिकाएँ थीं जिनका गंभीर और सुरुचि संपन्न पाठकों के बीच कोई मान नहीं था। गुप्त जी ने प्रेमचन्द के एक संबंधी राजेश्वर प्रसाद सिंह के साथ मिलकर संपादन करते हुए इन पत्रिकाओं की प्रकृति ही बदल डाली। हिन्दी के प्रायः सभी महत्वपूर्ण कहानीकारों को उन्होंने इनसे जोड़ा और महत्वपूर्ण विदेशी कहानियों के अनुवाद की शुरुआत की। उनका अपना पहला उपन्यास 'शोले' भी धारावाहिक रूप से मनोहर कहानियाँ में ही प्रकाशित हुआ था और छह महीने में ही पत्रिका का सर्कुलेशन दुगुना हो गया था। उनके इसके संपादन से अलग रहने के समय (सन् 1973 में) अधिक व्यावसायिक लाभ की दृष्टि से 'मनोहर कहानियाँ' को सत्य कथाओं पर केंद्रित कर दिया गया।
कहानी
कहानी पत्रिका सन् 1938 से ही सरस्वती प्रेस से श्रीपत राय के संपादन में निकल रही थी। भैरव प्रसाद गुप्त सन् 1955 में इसके संपादन से जुड़े और 1960 तक इसका संपादन करते रहे। "सन् '55 और सन् '56 में प्रकाशित उसके वार्षिक अंक अपने ऐतिहासिक महत्व के कारण आज भी मील के पत्थर के रूप में स्वीकृत हैं। विभिन्न भारतीय भाषाओं के महत्त्वपूर्ण कहानीकारों को एक मंच पर लाने का काम कहानी ने किया।" बाद में नीतिगत मतभेद के कारण उन्हें कहानी के संपादन से अलग होना पड़ा। इस संबंध में उन्होंने स्वयं लिखा है: ""1959 के अंत में श्रीपत राय ने रामनारायण शुक्ल के सहयोग से 'कहानी' को एक व्यावसायिक पत्रिका बनाने का निर्णय लिया। मुझे जब यह मालूम हुआ तो मैंने 1 जनवरी 1960 को इस्तीफ़े के साथ पंद्रह दिन का नोटिस दे दिया। श्रीपत राय ने मुझे 13 जनवरी को ही पंद्रह दिन की तनख़्वाह दे कर मुक्त कर दिया...।""
नयी कहानियाँ
कहानी पत्रिका से मुक्त होते ही उन्होंने राजकमल प्रकाशन से प्रकाशित होने वाली 'नयी कहानियाँ' का संपादन सँभाला। वस्तुतः उनके 'कहानी' पत्रिका में रहते हुए ही राजकमल प्रकाशन के तत्कालीन प्रबन्ध निदेशक ओम प्रकाश कहानी-केंद्रित पत्रिका निकालने की योजना बना रहे थे और एक सक्षम संपादक के रूप में स्वभावतः भैरव प्रसाद गुप्त इस कार्य के लिए सर्वथा उपयुक्त थे। अतः 'कहानी' पत्रिका से मुक्ति के दिन ही उन्हें राजकमल प्रकाशन दिल्ली से ओमप्रकाश का तार मिला, जिसमें उनसे कहीं और नियुक्ति न लेने का अनुरोध किया गया, क्योंकि अगले दिन ही वे बात करने के लिए इलाहाबाद आ रहे थे। 14 जनवरी को ओमप्रकाश इलाहाबाद आये, भैरव प्रसाद गुप्त से बात हुई और 15 जनवरी को ही उन्होंने 'नयी कहानियाँ' का संपादन-भार संभाल लिया।
राजस्थानी साहित्य
प्रमुख रचनाओं का संक्षिप्त परिचय
29. रणमल छंद (श्रीधर व्यास) : इनमें पाटन के सूबेदार जफर खाँ एवं इडर के राठौड़ राजा रणमल के मध्य युद्ध (संवर्त 1454) का वर्णन है। दुर्गा सप्तशती इनकी अन्य रचना है। श्रीधर व्यास राजा रणमल का समकालीन था।
भैरव प्रसाद गुप्त
नयी कहानियाँ
भैरव प्रसाद गुप्त का योगदान कहानी तथा नयी कहानियाँ के संपादक के रूप में नयी कहानी आंदोलन के संचालन के अतिरिक्त कहानी के गुणात्मक विकास तथा कहानी-समीक्षा को गुणात्मक रूप से विकसित करने में अहम भूमिका निभाने के रूप में भी स्वीकार किया जाता है। मार्कण्डेय के शब्दों में: ""प्रेमचन्द के बाद से कथा-साहित्य के पूरे विकास के लंबे दौर में शायद यह पहला अवसर था जब कथा-समीक्षा को एक वैज्ञानिक समीक्षा प्रणाली देने के गंभीर प्रयास हुए। 'नयी कहानियाँ' में दो स्तम्भ शुरू हुए -- 'हाशिए पर' तथा 'जो लिखा जा रहा है'। एक नामवर सिंह लिखते रहे और दूसरा मैं।""
राजस्थानी साहित्य
प्रमुख रचनाओं का संक्षिप्त परिचय
30. अचलदास खींची री वचनीका (शिवदास गाडण) : सन् 1430-35 के मध्य रचित इस डिंगल ग्रन्थ में मांडू के सुल्तान हौशंगशाह एवं गागरौन के शासक अचलदास खींची के मध्य हुए युद्ध (1423 ई.) का वर्णन है एवं खींची शासकों की संक्षिप्त जानकारी दी गई है।
भैरव प्रसाद गुप्त
नयी कहानियाँ
जनवरी 1963 तक उन्होंने 'नयी कहानियाँ' का संपादन किया और एक बार फिर नीतिगत मतभेद के कारण ही इसके संपादन से भी हट गये।
राजस्थानी साहित्य
प्रमुख रचनाओं का संक्षिप्त परिचय
31. राव जैतसी रो छंद (बीठू सूजाजी) : डिंगल भाषा के इस ग्रन्थ में बाधर के पुत्र कामरान एवं बीकानेर नरेश राव जैतसी के मध्य हुए युद्ध का वर्णन है।
भैरव प्रसाद गुप्त
'समारम्भ' एवं 'प्रारम्भ'
'नयी कहानियाँ' से अलग होने के बाद भैरव प्रसाद गुप्त ने अपनी स्वतंत्र पत्रिका के रूप में जनवरी-मार्च 72 अंक के रूप में 'समारम्भ' निकाला। फिर सन् 73 में इसका दूसरा और अंतिम अंक 'प्रारम्भ' के नाम से प्रकाशित हुआ। आर्थिक कठिनाइयों के कारण आगे वे पत्रिका नहीं निकाल पाये।
राजस्थानी साहित्य
प्रमुख रचनाओं का संक्षिप्त परिचय
32. रूक्मणी हरण, नागदमण (सायांजी झूला) : ईडन नेरश राव कल्याणमल के आश्रित कवि सायाजी द्वारा इन डिंगल ग्रन्थों की रचना की गई।
34. वीरविनोद (कविराज श्यामलदास) : मेवाड़ (वर्तमाान भीलवाड़ा) में 1836 ई. में जन्में एवं महाराण सज्जन के आश्रित कविराज श्यामलदास द्वारा पाँच खंडों में रचित इास ग्रन्थ पर कविराज की ब्रिटिश सरकार द्वारा ‘केसर-ए-हिन्द‘ की उपाधि प्रदान की गई। इस ग्रन्थ में मेंवाड़ के विस्तृत इतिहास वृृत्त सहित अन्य संबंधित रियासतों का भी इतिहास वर्णन है। मेवाड़ महाराणा सज्जनसिंह ने श्यामलदास को ‘कविराज‘ एवं सन् 1888 में ‘महामहोपाध्याय‘ की उपाधि से विभूषित किया था।
35. चेतावणी रा चुँगट्या (केसरी सिंह बारहट) : इन दोहों के माध्यम से कवि केसरीसिंह बारहठ ने मेवाड के स्वाभिमानी महाराजा फतेहसिंह को 1903 ई, के दिल्ली में जाने से रोका था। ये मेवाड़ के राज्य कवि थे।
36. केसर-विलास (शिवचंद्र भरतिया) : आधुनिक राजस्थान का प्रथम नाटक (1900ई.)है। आधुनिक राजस्थान का प्रथम उपन्यास कनक-सुन्दरी(1903ई,) की रचना भी शिवचंद्र भरतिया ने ही की थी। प्रथम राजस्थानी कहानी माने जाने वाली विश्रांत प्रवास (1904ई.) इनके द्वारा रचित है।
राजस्थानी के साहित्य-सम्बन्धी शब्द
इनमें से ख्यात, वात, वित, वंशावलि - गद्य रूप में होतीं हैं जबकि निसाणी, गीत, रासौ, वेलि पद्य रूप में होते हैं।
किनैटोस्कोप
काइनेटोस्कोप एक प्रारंभिक गति चित्र प्रदर्शनी उपकरण है। काइनेटोस्कोप फिल्मों के लिए डिज़ाइन किया गया था जो एक समय में एक व्यक्ति द्वारा डिवाइस के शीर्ष पर एक पीपहॉलेव्यूअर विंडो के माध्यम से फिल्मों को देखने के लिए डिज़ाइन किया गया है। काइनेटोस्कोप एक मूवी प्रोजेक्टर नहीं था, लेकिन इसने मूल दृष्टिकोण पेश किया जो वीडियो के आगमन से पहले सभी सिनेमाई प्रक्षेपण के लिए मानक बन जाएगा: इसने एक प्रकाश स्रोत पर अनुक्रमिक छवियों वाली छिद्रित फिल्म की एक पट्टी को संप्रेषित करके आंदोलन का भ्रम पैदा किया। एक उच्च गति शटर। पहली बार 1888 में अमेरिकी आविष्कारक थॉमस एडिसन द्वारा वैचारिक शब्दों में वर्णित, यह बड़े पैमाने पर उनके कर्मचारी विलियम कैनेडी लॉरी डिक्सन द्वारा 1889 और 1892 के बीच विकसित किया गया था। न्यू जर्सी में एडिसन लैब में डिक्सन और उनकी टीम ने एक अभिनव मोशन पिक्चर कैमरा काइनेटोग्राफ भी तैयार किया तेजी से आंतरायिक, या स्टॉप-एंड-गो, फिल्म आंदोलन के साथ, इन-हाउस प्रयोगों के लिए फिल्मों की तस्वीर लेने के लिए और अंत में, वाणिज्यिक काइनेटोस्कोप प्रस्तुतियां।
एक काइनेटोस्कोप प्रोटोटाइप को पहली बार 20 मई, 1891 को एडिसन प्रयोगशाला में आमंत्रित नेशनल फेडरेशन ऑफ वीमेंस क्लब के सदस्यों के लिए अर्ध-सार्वजनिक रूप से प्रदर्शित किया गया था। दो साल बाद ब्रुकलिन में पूर्ण संस्करण का सार्वजनिक रूप से अनावरण किया गया था, और 14 अप्रैल, 1894 को पहली व्यावसायिक प्रदर्शनी दस काइनेटोस्कोप का उपयोग करते हुए, न्यूयॉर्क शहर में इतिहास में चलचित्रों की संख्या घटित हुई। अमेरिकी फिल्म संस्कृति के जन्म में सहायक, काइनेटोस्कोप का यूरोप में भी बड़ा प्रभाव था; विदेशों में इसके प्रभाव को एडिसन के डिवाइस पर अंतरराष्ट्रीय पेटेंट नहीं लेने के फैसले से बढ़ाया गया था, जिससे प्रौद्योगिकी की कई नकल और सुधार की सुविधा मिली। 1895 में, एडिसन ने काइनेटोफोन पेश किया, जो काइनेटोस्कोप को एक सिलेंडर फोनोग्राफ के साथ जोड़ता था। फिल्म प्रक्षेपण, जिसे एडिसन ने शुरू में आर्थिक रूप से अव्यवहार्य के रूप में तिरस्कृत किया था, ने जल्द ही काइनेटोस्कोप के व्यक्तिगत प्रदर्शनी मॉडल का स्थान ले लिया। बाद के वर्षों में एडिसन की फर्म द्वारा विकसित कई मोशन पिक्चर सिस्टम प्रोजेक्टिंग काइनेटोस्कोप नाम से विपणन किए गए थे।
विकास
काइनेटोस्कोप के शुरुआती संस्करण के परीक्षण के रूप में निर्मित तीन मंकीशाइन फिल्मों में से एक (सी. 1889–90) से छवियों की शीट फ़ोटोग्राफ़िक अग्रणी एडवियर्ड मुयब्रिज के काम और विचारों के साथ एक मुठभेड़ ने थॉमस एडिसन को मोशन पिक्चर सिस्टम के विकास को आगे बढ़ाने के लिए प्रेरित किया। 25 फरवरी, 1888 को ऑरेंज, न्यू जर्सी में, मुयब्रिज ने एक दौरे के बीच एक व्याख्यान दिया जिसमें उन्होंने अपने ज़ूप्रैक्सिस्कोप का प्रदर्शन किया, एक उपकरण जो एक ग्लास डिस्क के किनारे के चारों ओर खींची गई अनुक्रमिक छवियों का अनुमान लगाता है, जिससे गति का भ्रम पैदा होता है। एडिसन की प्रयोगशाला पास में थी, और या तो या एडिसन और उनकी कंपनी के आधिकारिक फोटोग्राफर विलियम डिक्सन दोनों ने भाग लिया होगा। दो दिन बाद, मुयब्रिज और एडिसन वेस्ट ऑरेंज में एडिसन लैब में मिले और एडिसन फोनोग्राफ के साथ ज़ूप्रैक्सिस्कोप में शामिल होने की संभावना पर चर्चा की - एक संयोजन प्रणाली जो ध्वनि और छवियों को समवर्ती रूप से बजाएगी। ऐसा कोई सहयोग नहीं किया गया था, लेकिन अक्टूबर 1888 में, एडिसन ने एक प्रारंभिक दावा दायर किया, जिसे एक चेतावनी के रूप में जाना जाता है, यू.एस. पेटेंट कार्यालय ने एक उपकरण बनाने की अपनी योजना की घोषणा की, जो "आंख के लिए वही करेगा जो फोनोग्राफ कान के लिए करता है"। यह स्पष्ट है कि यह एक पूर्ण दृश्य-श्रव्य प्रणाली के हिस्से के रूप में अभिप्रेत था: "हम पूरे ओपेरा को पूरी तरह से देख और सुन सकते हैं जैसे कि वास्तव में मौजूद हो"। मार्च 1889 में, एक दूसरा कैविएट दायर किया गया था, जिसमें प्रस्तावित मोशन पिक्चर डिवाइस को एक नाम दिया गया था, काइनेटोस्कोप, जो ग्रीक जड़ों कीनेटो- ("आंदोलन") और स्कोपोस ("देखने के लिए") से लिया गया है।
एडिसन ने अपने सबसे प्रतिभाशाली कर्मचारियों में से एक डिक्सन को काइनेटोस्कोप को वास्तविकता बनाने का काम सौंपा। एडीसन आविष्कार के लिए पूरा श्रेय लेंगे, लेकिन ऐतिहासिक सहमति यह है कि निर्माता का शीर्षक शायद ही एक व्यक्ति के पास जा सकता है:
"जबकि एडिसन ने इस विचार की कल्पना की है और प्रयोगों को शुरू किया है, डिक्सन ने स्पष्ट रूप से बड़े पैमाने पर प्रयोग किए, जिससे अधिकांश आधुनिक विद्वानों ने अवधारणा को व्यावहारिक वास्तविकता में बदलने के लिए डिक्सन को प्रमुख श्रेय दिया। एडिसन प्रयोगशाला, हालांकि, एक सहयोगी संगठन के रूप में काम करती थी। प्रयोगशाला सहायकों को कई परियोजनाओं पर काम करने के लिए नियुक्त किया गया था, जबकि एडिसन ने खुद का निरीक्षण किया और अलग-अलग डिग्री में भाग लिया।"
लोहरदगा जिला
लोहरदगा ज़िला भारत के झारखण्ड राज्य का एक जिला है। इसका मुख्यालय लोहरदगा है।